ବରୀଃ (ସ୍ନେହାଂଶୁ ଶେଖର ମହାନ୍ତି)ରାମଚନ୍ଦ୍ରପୁର ଥାନା ଅନ୍ତର୍ଗତ ଇଷାଣପୁର ପଞ୍ଚାୟତ ର ଇଷାଣପୁର ଗ୍ରମରେ ଦୀର୍ଘ ଦିନ ହେବ ଜୈନିକ ଦୁଇଭାଇ ଗତ କିଛିଦିନ ହେବ ଚୋରାମଦ ବିକ୍ରି କରି ଆସୁଛନ୍ତି । ଉକ୍ତ ଗ୍ରାମର ଲୋକମାନେ ଯେତେ ପ୍ରକାର ବୁଝାସୁଝା କରୁଥିଲେ ବି ସେମାନେ ମାନିବାକୁ ନାରାଜ । ଓଲଟି ଗାଳିଗୁଲଜ କରନ୍ତି । ସୂଚନା ଥାଉକି ଦୁଇଦିନ ତଳେ ସନ୍ଧ୍ୟାରେ ଗ୍ରାମର କିଛି ମହିଳା ନୂଆ କରି ହୋଇଥିବା ପାର୍କ ପାଖକୁ ଦେଖିବା କୁ ଆସିଥିବା ବେଳେ କିଛି ଅସାମାଜିକ ଯୁବକ ସେଠାରେ ମଦ୍ୟପାନ କରି ଖରାପ ଭାଷା ରେ ଗାଳିଗୁଲଜ କରିଥିଲେ ।
ମହିଳା ମାନେ ପ୍ରତିବାଦ କରିବା ସହ ଗ୍ରାମର ଲୋକମାନଙ୍କୁ ଖବର ଦେବାପରେ ଘଟଣା ସ୍ଥଳରେ ବହୁଲୋକ ରୂଣ୍ଡ ହୋଇ ଏଠାରେ ଚୋରା ମଦ ବିକ୍ରି ବନ୍ଦ କରିବାପାଇଁ ପ୍ରତିବାଦ କରିଥିଲେ । ଘଟଣା ସ୍ଥଳରେ ଚାପା ଉତେଜନା ଲାଗି ରହିଥିଲା । ଏବିଷୟରେ ବରୀ ଥାନା ଅଧିକାରୀ ଅଜୟ କୁମାର ଜେନା ଖବର ପାଇ ଘଟଣା ସ୍ଥଳରେ ପହଞ୍ଚି ଉତ୍ୟକ୍ତ ଲୋକମାନଙ୍କୁ ବୁଝାସୁଝା କରିବା ସହ ଦୁଇଟି ସ୍କୁଟି ଜବତ କରିଥିଲେ ଓ ଯେଉଁ ଘରେ ମଦ ବିକ୍ରି ହେଉଛି ବୋଲି ଅଭିଯୋଗ କଲେ ସେହି ଘରକୁ ଥାନା ଅଧିକାରୀ ଙ୍କ ଉପସ୍ଥିତ ରେ ସେହି ଘରକୁ ସିଲ କରାଯାଇଥିଲା । ଥାନାଅଧିକରୀ କହିଥିଲେ ଯେ ଆସନ୍ତା କାଲି ତହସିଲଦାର ଙ୍କ ଉପସ୍ଥିତିରେ ତାଲା ଖୋଲାଯିବ ।
ଯଦି ସେହି ଘରୁ ମଦ ଜବତ ହୁଏ , ତହାଲେ ଅଇନ ଗତ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ । ଏହି କଥାରେ ମଧ୍ୟ ଲୋକମାନେ ରାଜି ନ ହେବାରୁ ଘଟଣା ସ୍ଥଳରେ ଉକ୍ତ ପଞ୍ଚାୟତ ର ସରପଞ୍ଚ ରଂଜୁଲତା ମହାନ୍ତି ଲୋକମାନଙ୍କୁ ବୁଝାଇ ଥିଲେ । ଥାନାଅଧିକରୀ ମଧ୍ୟ ପ୍ରତିସୃତି ଦେଇଥିଲେ ଯେ ଏହି ଗ୍ରାମରେ ଆଉ ଚୋରାମଦ ବିକ୍ରି ହେବନାହିଁ ,ଏହା ପରେ ଲୋକମାନେ ସେଠାରୁ ଓହରି ଯାଇଥିଲେ । ଥାନା ଅଧିକରୀ ଯେଉଁ ଦୁଇଟି ସ୍କୁଟି ଜବତ କରିଥିଲେ ଉକ୍ତ ଦୁଇଟି ସ୍କୁଟି କୁ କିଛି ଲୋକଙ୍କ ଉପସ୍ଥିତ ରେ ଖୋଲା ଯାଇଥିଲା ଗୋଟି ସ୍କୁଟିରୁ କିଛି ବାହାରି ନଥିବା ବେଳେ ଅନ୍ୟ ଏକ ସ୍କୁଟିରୁ ଏକ ଦେଶୀମଦ ବୋତଲ , ଏକ ବିଦେଶୀ ମଦ ,କିଛି ପରିମାଣର ଗଞ୍ଜେଇ ଓ କିଛି ନଗଦ ଟଙ୍କା ଜବତ ହୋଇଥିଲେ ।
ଗତକାଲି ଉକ୍ତ ଶିଲ ଘରକୁ ଖୋଲିବାରୁ ସେଠାରୁ କିଛି ପରିମାଣର ମଦ ବୋତଲ ମିଳିବା ସହିତ ବହୁ ପରିମାଣର ଖାଲି ମଦ ବୋତଲ ଘର ବାହାରେ ଓ ଭିତରେ ପଡିଥିବାର ଦେଖିବାକୁ ମିଳିଛି । ବରୀ ଥାନା ଅଧିକାରୀ ଶ୍ରୀ ଯେନlକର ଏହି କାର୍ଯ୍ୟକୁ ଗ୍ରାମବାସୀ ମାନେ ଢେର ପ୍ରସଶା କରିଛନ୍ତି ।
ମହିଳାଙ୍କ ଝୁଲନ୍ତା ମୃତଦେହ ଉଦ୍ଧାର।
